Държавен вестник, бр. 97, 2012 г., стр. 95

БРОЙ  97	
Д Ъ Р Ж А В Е Н  В Е С Т Н И К 	
СТР.  95  
утвърждават от министъра на вътрешните работи 
в рамките на общата щатна численост на МВР 
от държавни служители с висше образование, 
държавни служители със средно образование 
и лица, работещи по трудово правоотношение, 
която се определя с Правилника за прилагане на 
Закона за МВР.
Оперативната дейност на ГДПБЗН се ръководи 
и организира от директор. В своята работа той се 
подпомага от трима заместник-директори.
Областните управления (ОУ) осъществяват 
функции и задачи на областно ниво, свързани 
с аварийно планиране, превантивен контрол 
на критичната инфраструктура (вкл. на хидро­
технически обекти и съоръжения), инженерна, 
радиационна, химическа и биологична защита, 
ранно предупреждение и координация, обучение 
и подготовка. Към ОУ са изградени и оборудвани 
седем водолазни екипа, разположени така, че да 
покрият територията на цялата страна. 
Оценката е, че наличният персонал е достатъчен 
за изпълнение на функциите. Квалификацията на 
служителите е на добро равнище и е адекватна 
на изпълняваните задачи. Броят на висшистите е 
на задоволително равнище – в ГДПБЗН работят 
хидроинженери, В и К инженери, строителни 
инженери и др. Идентифицира се потребност от 
специалисти по хидростроителство.
Професионално развитие на персонала
Дейностите по управление и развитие на щатния 
персонал на ГДПБЗН се осъществяват в съответ­
ствие с Правилника за прилагане на Закона за МВР 
и другите нормативни документи, регламентиращи 
държавната служба и професионалното развитие 
на служителите в МВР. Директорът на ГДПБЗН 
ръководи управлението на човешките ресурси в 
дирекцията с оперативното съдействие на сектор 
„Човешки ресурси“, отдел „Административни 
дейности“.
В МВР са разработени критерии за оценка, 
правила и процедури за подбор, назначаване, про­
фесионално развитие и прекратяване на служебните 
правоотношения на служителите. Назначаването 
на държавните служители на длъжности в МВР 
се извършва след проведен конкурс, като по този 
начин се осигурява обективност чрез отчитане на 
професионалните качества, опит и квалификация. 
Спечелилите конкурса за постъпване на служба в 
МВР, подлежащи на първоначално професионално 
обучение, се назначават за стажанти. При назнача­
ването им те подписват декларация за проучване 
по Закона за защита на класифицираната инфор­
мация. Развитието в кариерата се осъществява на 
принципа на равните възможности и забраната 
за дискриминация. Разработени са мотивацион­
ни механизми за професионално развитие. За 
професионално изпълнение на важни служебни 
задачи, както и за трайни професионални резул­
тати, служителите се награждават с парични или 
предметни награди и с почетни отличия. 
Министърът на вътрешните работи утвърж­
дава Класификатор на длъжностите за държав­
ни служители и за лица, работещи по трудово 
правоотношение в МВР, който се обнародва в 
„Държавен вестник“. В зависимост от функциите 
и спецификата на дейността в МВР се изготвят 
и утвърждават типови и специфични длъжностни 
характеристики. Звената „Човешки ресурси“ към 
съответните структури запознават всеки служител 
с длъжностната характеристика за длъжността, 
на която е назначен. За запознаването се съставя 
протокол, който се съхранява в личното кадрово 
дело на служителя. 
Повишаването на квалификацията на служи­
тели се осъществява съгласно одобрени годишни 
тематични планове и под различни форми – както 
без, така и с откъсване от работа. 
Професионалната подготовка на служителите се 
провежда под формата на професионално образо­
вание и професионално обучение. В съответствие 
със специфичните нужди на МВР служителите 
могат да придобиват образователно-квалификаци­
онни и образователни и научни степени в области, 
професионални направления и специалности на 
висшето образование в Академията на МВР, в 
научно-изследователските и научно-приложните 
институти на МВР и в други национални или 
чуждестранни учебни заведения. Професионалното 
обучение в обучаващите институции се реализира 
чрез курсове за:
· първоначално професионално обучение;
· повишаване на професионалната квалифи­
кация;
· професионална специализация;
· актуализация на професионалната квалифи­
кация. 
Професионалното обучение на служителите от 
ГДПБЗН – МВР се извършва в Център за про­
фесионална квалификация (Национален учебен 
център), изграден към Главната дирекция. Учебната 
база на центъра, който се намира в Монтана, е 
с капацитет 120 души и в нея се осъществяват 
следните основни дейности:
· обучение на служителите от ГДПБЗН – МВР;
· обучение, тренировки и учения на форми­
рованията от Единната спасителна система в 
Република България;
· обучение на доброволните формирования;
· специализирано обучение по радиационна 
защита;
· обучение на длъжностните лица от органите 
за управление, щабовете за координация и съве­
тите за сигурност;
· научно-изследователска и методическа дей­
ност.
Учебният център участва в провеждането на 
национални и международни учения, обучение по 
международни програми, както и в реализирането 
на международни проекти. Центърът е включен в 
мрежата от регионални учебни центрове по химич­
ни, биологични, радиологични и ядрени програми 
на НАТО. Изградени са тренировъчни полигони за: 
наводнения; земетресения и терористична дейност; 
химически аварии при превоз на опасни товари; 
радиационни аварии; автомобилни катастрофи; 
специална спасителна подготовка. Общият капа­
цитет на тренировъчния комплекс е 97 аварийни 
екипа с 500 души спасители и пожарникари.
През 2010 г. в Центъра са организирани 44 
учебни курса и са обучени 854 спасители, при 21 
курса и 536 обучени спасители през 2009 г.